Gordon: Političari u BiH u začaranom krugu osobnih interesa
O mogućnostima i izazovima na zapadnom Balkanu govorilo se jučer u američkom Kongresu
U američkom kongresu jučer je održana rasprava u kojoj je glavni govornik, pomoćnik državnog sekretara za pitanja Evrope i Euroazije Philip Gordon, odgovarao na pitanja Kongresmena o trenutnom stanju na Balkanu U raspravi pod naslovom Nedovršen posao u jugoistočnoj Evropi: Mogućnosti i izazovi na zapadnom Balkanu, zamjenik američkog državnog sekretara za Evropu i Euroaziju, Philip Gordon je naglasio da je region jugoistočne Evrope, odnosno Balkana, od ključne važnosti za budućnost Evrope, i da je upravo zbog toga, on fokus kontinuirane i intenzivne uključenosti administracije predsjednika Obame. Philip Gordon kaže da najveću brigu za Sjedinjene države i najveće izazove koji još uvijek postoje na Balkanu, predstavljaju tri stvari: nedostatak političkog kompromisa i politička situacija u BiH, stabilizacija Kosova i nesuglasice između Grčke i Makedonije zbog imena Makedonije. , rekao je gospodin Gordon. On je naglasio da Sjedinjene države i evropske zemlje i institucije imaju ključnu ulogu u tom regionu , ali da krajnja odgovornost leži na zemljama regiona, koje moraju odraditi težak politički posao ka reformama i pomirenju. Ove godine BiH obilježava 15 godina od genocida u Srebrenici i potpisivanja Dejtonskog sporazuma. Bosna je učinila značajan napredak ka rješavanju problema i izazova koji su preostali nakon rata. Danas, rekao je gospodin Gordon, Bosna ima jedinstvenu vojsku, i članica je NATO-vog Partnerstva za mir, a poduzela je i prvi veliki korak na putu ka članstvu u EU potpisivanjem sporazuma o stabilizaciji i pridruživanju. , rekao je Phillip Gordon. Gospodin Gordon je potom naglasio da u posljednje četiri godine, politički lideri BiH uglavnom nisu iskazali političku volju neophodnu za provođenje reformi. , kaže gospodin Gordon i nastavlja: , kaže Phillip Gordon. On dodaje da je odluka EU prošle godine da se uvede bezvizni režim za Šengen zonu za Makedoniju, Crnu Goru i Srbiju bila važan signal za konkretne koristi napretka ka integraciji. Iako BiH nije u to vrijeme ispunila zahtjeve EU, ipak je učinila ogroman napredak ka rješavanju tehničkih zahtjeva. Sjedinjene države se, kaže gospodin Gordon, nadaju da će tokom ove godine BiH dobiti bezvizni režim. Usprkos izazovima koje i dalje postoje, američka administracija je i dalje uvjerena da će uz blisku koordinaciju sa evropskim partnerima i s voljom regionalnih lidera da naprave pravi izbor, zapadni Balkan moći dovršiti svoj put ka euro-atlantskim integracijama. Još nigdje nije američko-evropska suradnja bila toliko važna ili toliko obećavajuća nego u jugoistočnoj Evropi, gdje smo zajedno uspješno radili više od decenije kako bi Balkan pokrenuli naprijed nakon krvavog i razdornog rata. I iako je politika prema Balkanu nekad dijelila Sjedinjene države i Evropu, danas smo mi ujedinjeni u odlučnosti da proces privedemo ka uspješnom kraju, kaže Philip Gordon, pomoćnik američkog državnog sekretara za pitanja Evrope i Euroazije.